A LÉLEKRŐL
Évnyitó előadás 2012. február 3.

Premissza: 
Az Univerzum rendszerhalmaz, minden része az összes többivel kölcsönhatásban (Interactio) áll.

Következmények:
1.Az Univerzumnak nem létezik olyan része, amelyik bármely másik részével ne állna kölcsönhatásban. Tehát nem létezik elszigetelt része, amelyről az lenne állítható, hogy nem Ehhez az Univerzumhoz tartozik. Nincs olyan létező, amely ne tartozna az Egyetlen Létező Univerzumhoz.
2.A kölcsönhatás mindenható, minden dinamizmus forrása. Tehát az Univerzum dinamikus rendszerhalmaz.
3.A kölcsönhatás az az univerzália, amelyet a különböző kultúrák általában LÉLEKNEK neveznek, sok esetben önálló szubsztanciaként jelenítenek meg. Ez többnyire a dualisztikus vallási kozmológiákban jelenik meg.
4. A Lélek szubsztanciális elkülönítése eredményezi bármiféle vallási világkép megjelenítését, míg ennek elkülönítetlensége az a monista világkép, amelyet tudományosnak (is) nevezhetünk. A két világkép összevetése reménytelen próbálkozás, mintahogyan monista vallásról beszélni is értelmetlen dolog.  

**********

Fentiekből következik az is, hogy minden dinamizmus forrása a kölcsönhatás, azaz a Lélek. „A Lélek (azaz a kölcsönhatás! – D. Cs.)  az a tényező, amely megjeleníti a világot. A Lélek nélkül a Világ halott” (Աշկատան  Բυչυքսիրտիլդէդ Վոլգիլդումυ, 8/1. )

„Bármiféle kozmológiával, még a kifejezetten tudományos célzatú kozmológiával történő foglalkozás is elkerülhetetlenné teszi a vallási megfontolásokat.” (E. P. HUBBLE)

A kozmikus kölcsönhatások (azaz a Kozmikus Lélek)  kutatása a tudomány és a vallás közös feladata. Ebből viszont az is következik, hogy a tudomány és a vallás egyaránt a reális világ megismerésének módja. 
A tudomány s. str. lehetséges definíciója: a reális világ megismerésének az a módja, amely kizárólag egyes részeinek megismerésére szorítkozik.

A tudomány s. l. lehetséges definíciója: a Világegész megismerése, kiemelten beleértve az azon belüli kölcsönhatás (lélek)-rendszereket. Mint fentebb láttuk ezt megosztva végzi a vallásokkal.

A tudományosságnak fontos kritériuma a reális,tapasztalati úton bizonyított oksági rendszerek nyomon követése, míg ez a vallásoknak nem feltétlenül feladata. A vallások fontos kritériuma a csodák feltárása, amelyet az oksági láncolatokban történő szakadásokként értelmezhetünk. Bár, a vallások bizonyítják az ilyen oksági szakadásokat, a tudományos viselkedésnek jellegzetessége ezek ignorálása vagy kikerülése. (v.ö. „A CSODÁKRÓL” – 2011 febr. 4. Évnyitó) Ha az ilyen csodákat nem tekintenénk valóságosnak, ez az jelentené, hogy az emberi tudat hamis képet nyújt a valóságos világról.
Következtetések: 
A Világegész tudománya (= Kozmológia) rengeteg allegorikus fogalom használatára kényszerül. Ahány kozmológia, annyi külön szemiotikai-szemantikai rendszer. (Óriási mennyiségű szinonímát gyártva.)
A monizmusról: Tiszta valóságában nem létező szellemi irányzat. Hiszen a még legnagyobb egyetértésben is monistának tekintett Parmenidész világképe is a εν και παν meghatározása révén is –bár kissé csökönyös formális logikai szempontból - két kritériumot tartalmaz, hogy egy és minden. A monisztikus világ olyan logikai konstrukció, amelyet egy(etlen) kritérium alapján lehetne meghatározni, azaz species nuda, eleve genusba történő besorolás nélkül. Arisztotelész óta tudjuk, hogy ilyen nem létezhet. Tehát a monizmus önmagában nincs, csak valamilyen szempontból vett monizmus, mint például Spinoza oksági monizmusa (causa sui), amelyet én mint a Világ genetikai egységét hangoztató,  legmesszebbmenőkig elfogadok. Tömören így fogalmaznék: CSAK EZ AZ EGY VILÁG LÉTEZIK (tehát csak a εν, de nem megtagadva a Részeket…)
Az okság: A kölcsönhatás-lélek világrendszer megjelenése az emberi tudatban. A kölcsönhatási rendszerek összefüggésének vagy megszakadásának kutatása t.k.p. az oksági láncolatok nyomozása.
„Az oksági összefügések nem feltétlenül kontinuus alakzatok mentén terjednek, hanem megszakítások, „lóugrások”, stb. lehetnek bennük.” (V.A. ASTVATZATURIAN 1990. Oksági mintázatok. (Hozzászólás a Filozófiai Vitakör „Fejlődés és Okság” kétnapos konferenciáján.)
Felmerül az emberben a kölcsönhatás = lélek = okság szinoníma-triász.
